אמש: נ"ל עיקר הוראתו חושך ולילה (קרוב לרמשא בארמית) כמו אמש שואה ומשואה (איוב ל' ג'), והושאל אח"כ להורות ביחוד על הלילה שעבר כדרך שהושאל שם בוקר להורות על היום העתיד, בקר ויודע ה' את אשר לו (במדבר ט"ז ה'), וכן בלשון רומי mane, ובאיטלקי dimani, ובלשון אשכנז morgen; וכיוצא בזה הושאל שם ערב להורות על היום הקודם, כמו ערב שבת, ערב יום טוב, ובלשון אשכנז Sonnabend (ערב החמה) הוא יום השבת שהוא ערב יום ראשון שהוא יום החמה ונקרא Sonntag.